**III. Fakivágás**

1. A közterületen lévő fák kivágása a 346/2008.(XII.30.) Korm. rendelet 2. melléklet szerinti formanyomtatványon, vagy annak megfelelő tartalommal kérhető.

Az ügyintézés írásban (postán vagy személyesen) kezdeményezhető.

A fakivágási engedélyt minden közterületen álló, kivágandó fa esetén meg kell kérni.

A település belterületén a fás szárú növénynek az élet-, egészség-, vagy vagyonvédelmi okból történt kivágása esetén a kivágás tényét az azonnali intézkedést foganatosító 3 napon belül – szintén a megadott nyomtatványon illetve annak megfelelő tartalommal – köteles bejelenteni a jegyzőnek.

Az engedély minden közterületi fakivágás esetében illetékköteles, az **eljárási** **illeték 3.000,- Ft,** melyet a kérelem beadásával együtt, illetékbélyeg formájában kell leróni.

Egy kérvényben több, ugyanazon helyen lévő fa kivágását is lehet kérni.

A fakivágási engedélyt a jegyző adja ki, a kérelem benyújtásától számított 30 napon belül (a település szempontjából kiemelt szakmai, tudományos, település kultúrtörténeti értéket képviselő fás szárú növény esetében 45 napon belül).

1. Ha saját tulajdonú ingatlanán szándékozik fás szárú növényt kivágni, úgy arra engedélyt nem kell kérni (a kivágás magánterületen nem engedélyköteles), de a bejelentési kötelezettség fennáll a jegyző felé.